**Obavijest o boravišnoj taksi i članarini**

**BORAVIŠNA TAKSA - Zakon o turizmu („Službene novine KS“, br. 19/16, 31/17 i 34/17)**

**Član 77.** - Boravišna taksa je paušalni novčani iznos koji plaća lice, domaći ili strani državljanin, koje izvan svog prebivališta koristi usluge smještaja u smještajnom objektu u kojem se obavlja turistička ili ugostiteljska djelatnost. Boravišna taksa se plaća po svakom ostvarenom noćenju.

**Član 79.** – Naplatu boravišne takse vrši pravno i fizičko lice koje pruža usluge smještaja. Davalac usluga naplaćuje boravišnu taksu istovremeno sa naplatom usluge smještaja. Ako davalac usluga ne naplati boravišnu taksu, dužan je da na svoj teret uplati iznos nenaplaćene boravišne takse.

Pravna i fizička lica, obveznici uplate boravišne takse, obavezni su uplaćivati boravišnu taksu na ***Depozitni račun Kantona Sarajevo, Bosna Bank International d.d. broj: 141-196-53200084-75, konto prihoda: 722423, svrha uplate: Boravišna taksa po kantonalnim propisima.***

***Odlukom o visini boravišne takse na području Kantona Sarajevo za 2020. godinu („Službene novine KS“, broj 49/19)*** određena je visina boravišne takse.

(1) Boravišna taksa za 2020. godinu iznosi ***2,00 KM***.

(2) Dnevna boravišna taksa za 2020. godinu iznosi ***1,00 KM***.

(3) Za fizička lica koja pružaju usluge smještaja u domaćinstvu i seoskom domaćinstvu utvrđuje se boravišna taksa u godišnjem paušalnom iznosu od ***50,00 KM***, za svaki krevet i smještajnu jedinicu, koja se koristi za pružanje usluga smještaja.

Obveznik uplate boravišne takse Turističkoj zajednici Kantona Sarajevo je:

a) pravno ili fizičko lice koje pruža uslugu noćenja u smještajnom objektu u kojem se obavlja ugostiteljska djelatnost,

b) putnička agencija organizator putovanja, koja plaća dnevnu boravišnu taksu po svakom grupnom dolasku turista u turističko mjesto bez noćenja,

c) fizičko lice koje pruža uslugu smještaja u domaćinstvu i seoskom domaćinstvu.

Boravišnu taksu ne plaćaju djeca do 12 godina starosti, a boravišnu taksu umanjenu za 50% plaćaju lica od 12 do 18 godina starosti.

**Napomena**: Prilikom uplate boravišne takse u polja „poziv na broj“ i „budžetska organizacija“ upisati nule.

**ČLANARINA - Zakon o turizmu („Službene novine KS“, br. 19/16, 31/17 i 34/17)**

**Član 82 a.** -Članarinu Turističkoj zajednici dužni su plaćati obavezni i dobrovoljni članovi Turističke zajednice.

**Član 82 b.** -Visina članarine koju plaćaju članovi Turističke zajednice zavisi od pravnog statusa obveznika (fizičko ili pravno lice). Zavisno od pravnog statusa obveznici plaćanja plaćaju članarinu po sljedećim procentima:

* Pravno lice . . . . . . . . . . . . . . . . . . . . . . 0,05%
* Fizičko lice . . . . . . . . . . . . . . . . . . . . . 0,025%

**Član 82 c.** -Osnovica za obračun članarine pravnom licu je ukupan prihod ostvaren u djelatnostima koje utvrđuje ministar pravilnikom, u skladu sa Klasifikacijom djelatnosti Bosne i Hercegovine. Ukupan prihod u smislu Zakona, čine svi prihodi koje je pravno lice dužno iskazati u računu dobiti i gubitka u skladu sa propisima o računovodstvu.Osnovica se utvrđuje pojedinačno za svaku poslovnu jedinicu, odnosno organizacioni dio izvan sjedišta pravnog lica.

Osnovica za obračun članarine fizičkog lica je ukupan prihod ostvaren u djelatnostima utvđenim pravilnikom.

**Član 82 d.** -Pravna i fizička lica članarinu plaćaju Turističkoj zajednici.Pravna i fizička lica uplaćuju akontaciju članarine do 15.-og u mjesecu za prethodni mjesec/tromjesečje na ***Depozitni račun Kantona Sarajevo, Bosna Bank International d.d. broj: 141-196-53200084-75, vrsta prihoda 722428***. Obaveznik čiji godišnji iznos članarine prelazi 300 KM u odnosu na visinu obračunate članarine iz prethodne godine, akontaciju plaćaju mjesečno, a obaveznik koji plaća godišnju članarinu manju od 300 KM dužan je članarinu uplaćivati tromjesečno.Uz dokaz o uplati članarine obveznici su dužni Turističkoj zajednici dostaviti i obrazac obračuna članarine iz kojeg je jasno vidljivo u kojoj općini obveznik ima sjedište/ prebivalište, odnosno u kojoj mu je izdato odobrenje za obavljanje djelatnosti.

**Pravilnik o djelatnostima obeveznih članova tzks („Službene novine KS“, br. 44/16)**

**Pravilnik o izmjeni Pravilnika o djelatnostima obaveznih članova tzks („Službene novine KS“, br. 2/18)**

**Pravilnik o dopuni Pravilnika o djelatnostimas obaveznih članova tzks („Službene novine KS“, br. 12/18)**

**Napomena:** Zakon,pravilnike, kao i obrasce možete naći na linku: „regulativa“ na internet stranici Turističke zajednice Kantona Sarajevo [www.visitsarajevo.ba](http://www.visitsarajevo.ba).